Нивхи
Нивхи или Гиљаци ( или -{гиляки}-), домородачки су народ Руског далеког истока, који живи на ушћу реке Амур и на оближњем острву Сахалин.

Име 
Име Нивх је ендоним и значи „човек”. У прошлости су били познати и под именом Гиљаци. То је егзоним и потиче из манџурског језика. У Совјетском Савезу су 1930-их званично названи Нивх, што је било у складу са политиком именовања народа по њиховим сопственим називима за себе саме.

Територија 
Нивхи насељавају доњи ток реке Амур, област око њеног ушћа у Охотско море, обалу Охотског мора и острво Сахалин. Административно њихова територија припада Хабаровском крају и Сахалинској области Руске Федерације. Територија коју Нивхи насељавају није компактна и они живе окружени Русима и Негидалцима.

Популација 
Према резултатима пописа становништва Руске Федерације, Нивха је 2010. било 4.652.

Промена броја Нивха од краја 19. до краја 20. века:

Историја 
Нивхи су вековима били вазали Манџурског царства, а од Мировног споразума у Нерчинску 1689. године служили као посредници између Манџураца, Русије и Јапана.

Нивхи су доста претрпели од козака и од царске Русије која је њихову домовину на Сахалину претворила у кажњеничку колонију. Након руско-јапанског рата, део Нивха на Сахалину је 1905. године потпао под јапанску власт и тамо остао до 1945. године.

Дио Нивха који је остао под Русијом је касније, у совјетско доба, добио властиту Гиљачку Аутономну област. Совјети су Нивхе често наводили као народ који је под њиховом влашћу направио највећи напредак, односно прешао „директно из каменог доба у социјализам”.

Након распада Совјетског Савеза, Нивхи, који углавном живе на Сахалину, се боре против планова за експлоатацију нафте која би пореметила еколошку равнотежу и њихов традиционални начин живота.

Језик 
Нившки језик је језички изолат. Према неким класификацијама сврстан је у групу палеосибирских (палеоазијских) језика, групу која укључује несродне језике староседелаца северне Азије, као што су чукотско-камчатски језици, јенисејски језици, аински језик, јукагирски језици и ескимско-алеутски језици.

У нившком језику постоје три дијалекта: 
 Амурски дијалекат
 Источносахалински дијалекат
 Северносахалински дијалекат

Референце

Литература

Спољашње везе 
 Нивхи - „Црвена књига народа Руске Империје”  
 Sound Materials of the Nivkh Language The World's Largest Sound Archive of the Nivkh Language on the Web 

Нивхи
Етничке групе Русије